Diari Oficial de la Generalitat Valenciana


Sumari del DOGV 7412, del 27-11-2014 (2014/10142)

RESOLUCIÓ de 30 d'octubre de 2014, de la Direcció General d'Obres Públiques, Projectes Urbans i Habitatge, per la qual s'aprova definitivament el projecte bàsic 11-C-1829(2). Autovia de la Plana. Tram: la Pobla Tornesa - Vilanova d'Alcolea.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10423


Data del document
:   30-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 30 d'octubre de 2014, de la Direcció General d'Obres Públiques, Projectes Urbans i Habitatge, per la qual s'aprova definitivament el projecte bàsic 11-C-1829(2). Autovia de la Plana. Tram: la Pobla Tornesa - Vilanova d'Alcolea. [2014/10874]  
Per executar la sentència número 542 del Tribunal Superior de Justícia de la Comunitat Valenciana, de data 6 de maig de 2009, confirmada íntegrament per la sentència del Tribunal Suprem núm. 3993/2009, de 3 de desembre de 2012, s'ha redactat l'ampliació de l'estudi de trànsit del projecte bàsic de l'autovia de la Plana CV-10, tram de la Pobla Tornesa - Vilanova d'Alcolea (Castelló), i es retrotrauen les actuacions al moment en què este s'havia d'haver produït.  
Vistos l'estudi de trànsit ampliat i els informes que hi ha en l'expedient, i per fer complir el que disposen les resolucions judicials esmentades, amb la conservació de la resta d'actes i tràmits del procediment, d'acord amb el que preveu l'article 66 de la Llei 30/1992, de Règim Jurídic de les Administracions Públiques i del Procediment Administratiu Comú, per considerar que el seu contingut té plena validesa i eficàcia en el procediment, de manera que s'haguera mantingut igual si no s'haguera comés la infracció, i atés que s'ha completat, per tant, el procediment legalment establit, esta direcció general, en virtut de les atribucions delegades per la Resolució d'1 d'agost de 2014, de la consellera d'Infraestructures, Territori i Medi Ambient.  
  
En conseqüència, vist l'informe emés per la Subdirecció General d'Infraestructures Públiques amb els efectes assenyalats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i en l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, i en virtut de les atribucions assignades pel Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, i de les competències delegades per la Resolució d'1 d'agost de 2014, de la consellera d'Infraestructures, Territori i Medi Ambient (DOCV 7332), resolc:  
  
  
Primer  
Incorporar al projecte bàsic 11-C-1829(2), autovia de la Plana, tram: la Pobla Tornesa - Vilanova d'Alcolea (Castelló), l'estudi de trànsit ampliat.   
  
Segon  
Aprovar definitivament el projecte bàsic 11-C-1829(2), autovia de la Plana, tram: la Pobla Tornesa - Vilanova d'Alcolea (Castelló).  
  
Contra esta resolució, que esgota la via administrativa, podrà interposar-se, amb caràcter potestatiu, un recurs de reposició davant del director general d'Obres Públiques, Projectes Urbans i Habitatge, en el termini d'un mes, comptat des de l'endemà de la seua publicació, en virtut del que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener (BOE 12, 14.01.1999). No obstant això les disposicions del paràgraf anterior, esta resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del recurs contenciós administratiu corresponent en el termini de dos mesos, comptats des de l'endemà de la seua publicació, o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que puga exercitar, si és el cas, qualsevol altre recurs que considere procedent.   
  
  
València, 30 d'octubre de 2014.- El director general d'Obres Públiques, Projectes Urbans i Habitatge: Vicente Dómine Redondo.